  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Кез ёросын Пызеп шур вамен выль выж вылтӥ машинаосты лэзьыны кутскизы, но ужъёс йылпумъямтэ на. Со сярысь Удмуртиысь тӧролэн но кивалтэтлэн пресс-службазы ивортӥз. « Туннэ нуналлы выж 92 процентлы дась. Таяз арняе ми транспортэз одӥг палтӥз лэзьыны кутским, малы ке шуоно огдырлы лэсьтэм выжон инты матысь дыре сэрттэмын луоз. Со переправаысь сюез выль выж доры сюресэз юнматыны мыноз » Алексей Горбачёв, Удмуртиысь транспортъя но сюрес возёсъя министр Пызеп вамен выж куашкан калэ вуэмын вал, нош Дырпа, Вылӥ Дырпа но Ярул гуртын улӥсьёс ёрос центре отӥ гинэ мыныны быгатылӥзы. Выжез «Кышкыттэм ӟечлыко сюресъёс» йӧскалык ӵектосъя тупатъяло. 25-тӥ куарусёнэ выж вылэ ужась ӧри вуылоз. Эскерисьёс ужъёслэсь ӟечлыксэ чаклалозы. Объектэз уже кутонлы асфальтобетон кык сӥен вӧлдозы, кенер пуктозы. Тупатъям выжлэн кузьдалаез 62 метр луоз. Тодэ вайытом, Ижысь Игерманка шур вамен выжез туэ толсуре усьтыны малпало, сое охьы ик йӧскалык ӵектосъя тупатъяло.  Тегъёс: Удмуртия Кез выжъёс тупатъянужъёс йӧскалыкӵектосъёс  